5. ทรัพย์สินที่ใช้ในการประกอบธุรกิจ

5.1 สินทรัพย์ถาวร

ทรัพย์สินถาวรที่ใช้ในการประกอบธุรกิจ ประกอบด้วย

+-------------------------------+--------------+----------+----------+
| ประเภท/ลักษณะทรัพย์สิน            | ลักษณะกรรมสิทธิ | มูลค่าสุทธิ  | ภาระผูกพัน |
+-------------------------------+--------------+----------+----------+
| อาคารสำนักงานสูง 4 ชั้นบนเนื้อที่ 257 | สร้า          | 18       | ไม่มี      |
| ตร.วา ตั้งอยู่                    | งอาคารบนที่เช่า | ล้านบาท   |          |
+-------------------------------+--------------+----------+----------+
| ที่ซอยร่วมฤดี ถนนวิทยุ กรุงเทพฯ      | ช่วง สัญญา 17ปี |          |          |
+-------------------------------+--------------+----------+----------+
| รถยนต์                         | เจ้าของ       | 4 ล้านบาท | ไม่มี      |
+-------------------------------+--------------+----------+----------+
| เครื่องตกแต่งและเครื่องใช้สำนักงาน   | เจ้าของ       | 2 ล้านบาท | ไม่มี      |
+-------------------------------+--------------+----------+----------+
| ระบบคอมพิวเตอร์                 | เจ้าของ       | 6 ล้านบาท | ไม่มี      |
+-------------------------------+--------------+----------+----------+
| รวม                           |              | 29       |          |
|                               |              | ล้านบาท   |          |
+-------------------------------+--------------+----------+----------+

2.  เงินให้กู้ยืม

ที่ผ่านมา บริษัทฯ ไม่มีนโยบายที่จะปล่อยสินเชื่อหรือให้กู้ยืมเป็นการทั่วไป เว้นแต่การให้กู้ยืมเพื่อ
สวัสดิการพนักงานตามระเบียบของบริษัทฯ เท่านั้น
โดยที่การกู้ยืมดังกล่าวจะมีการกำหนดวงเงินสูงสุดของแต่ละประเภทโดยต้องมีทรัพย์สินจดจำนองหรือบุคคลที่เป็นพนักงานด้วยกันค้ำประกันทุกรายตามประเภทของการกู้
การพิจารณาอนุมัติจะพิจารณาจากเหตุผลความจำเป็นและฐานานุรูปของผู้กู้
ขีดความสามารถของผู้กู้ในการผ่อนชำระและความเพียงพอของหลักประกันที่คุ้มมูลหนี้เป็นสำคัญ
จึงมั่นใจได้ว่าการให้กู้ยืมดังกล่าวมีความเสี่ยงต่ำ และที่ผ่านมาบริษัทฯ
ยังไม่เคยประสบปัญหาหนี้เสียจากโครงการให้กู้ยืมเพื่อสวัสดิการพนักงานแต่อย่างใด

เนื่องจากธุรกิจประกันภัยไม่ได้มีเกณฑ์ของทางการกำหนดไว้ในเรื่องการตั้งสำรองเผื่อหนี้สงสัยจะสูญ
การระงับการรับรู้รายได้ และการปรับโครงสร้างหนี้ อย่างไรก็ตามบริษัทฯ
มีระเบียบการเร่งรัดการค้างชำระหนี้จากการให้กู้กำหนดไว้
โดยให้เริ่มตั้งแต่การผิดนัดชำระหนี้ตั้งแต่งวดแรก จนถึงการบอกเลิกสัญญาและยื่นฟ้องร้องหนี้
ซึ่งกระบวนการทั้งหมดจะกินเวลาไม่เกิน 6 เดือนนับแต่วันผิดนัดชำระหนี้ครั้งแรก บริษัทฯ
มีนโยบายจะหยุดรับรู้รายได้และตั้งสำรองเผื่อหนี้สงสัยจะสูญที่ประเมินจากความเสียหายสุทธิหลังหักมูลค่าของหลักประกันหรือจำนวนเงินที่เรียกคืนจากผู้ค้ำประกันเมื่อเกิดการยกเลิกสัญญาและฟ้องร้องขึ้น
ส่วนนโยบายการปรับโครงสร้างหนี้หากมีจะพิจารณาถึงความจำเป็นในแต่ละกรณีไป

3.  เงินลงทุนในหลักทรัพย์

    1.  นโยบายเกี่ยวกับเงินลงทุนในหลักทรัพย์

นโยบายการลงทุนของบริษัทฯ จะยึดหลักของความระมัดระวัง (Conservative Style)
โดยไม่ได้กำหนดให้บริษัทฯ ต้องได้รับผลตอบแทนที่สูงสุดในขณะนั้น แต่มุ่งหวังให้บริษัทฯ
สามารถดำรงสภาพคล่องในอัตราที่เหมาะสมทั้งในปัจจุบันและอนาคต
สอดคล้องกับกระแสเงินสดในอนาคต และการปฏิบัติตามข้อกำหนดของทางราชการ
นโยบายลงทุนจะมีการสอบทานอย่างสม่ำเสมอเพื่อตอบสนองกับสภาวะทางการเงิน
และการลงทุนที่เคลื่อนไหวอย่างรวดเร็วในปัจจุบัน

2.  การบริหารความเสี่ยง

บริษัทฯ ได้กำหนดแนวทางในการบริหารเพื่อรองรับความเสี่ยงที่อาจจะเกิดขึ้น
โดยการกระจายการลงทุนไปในหลายประเภท ให้สอดคล้องตามประกาศของกระทรวงพาณิชย์
และมีกระบวนการพิจารณาการลงทุนอย่างรอบคอบตามหลักความระมัดระวัง (Conservative)
โดยมีกรรมการผู้อำนวยการเป็นผู้ควบคุมและติดตามผลการลงทุนอย่างใกล้ชิด
มีการกำหนดแยกอำนาจในการอนุมัติการลงทุนแต่ละประเภทระหว่างฝ่ายบริหารและคณะกรรมการอย่างชัดเจน
รวมทั้งจัดให้มีแผนงานและงบประมาณการลงทุนประจำปีที่ได้รับอนุมัติจากที่ประชุมคณะกรรมการ
ซึ่งในแผนงานและงบประมาณดังกล่าวจะมีการกำหนดเป้าหมาย
และสัดส่วนของการลงทุนแต่ละประเภทเพื่อนำไปปฏิบัติไว้ นอกจากนี้บริษัทฯ
ยังจัดให้มีคณะกรรมการลงทุน
เพื่อให้คำเสนอแนะและแนวทางในการปฏิบัติกรณีมีเหตุการณ์ซึ่งอาจส่งผลกระทบต่อทรัพย์สินลงทุน
(Portfolio) ของบริษัทฯ ให้สามารถปรับทิศทางการลงทุนได้อย่างทันสถานะการณ์

3.  การตั้งสำรองเผื่อการด้อยค่าของทรัพย์สิน

นโยบายการตั้งสำรองเผื่อการด้อยค่าของทรัพย์สินจะดำเนินการไปตามมาตรฐานการบัญชีที่เกี่ยวข้อง

  5.4 นโยบายการลงทุนในบริษัทย่อยและบริษัทร่วม

ยอดเงินลงทุนในบริษัทอื่นๆ บริษัทฯ มีนโยบายในการลงทุนในธุรกิจที่สามารถช่วยเสริม เกื้อกูลและ
สนับสนุนธุรกิจหลัก ณ สิ้นปี 2543 บริษัทฯ
มีเงินลงทุนในบริษัทย่อยหนึ่งแห่งที่ทำธุรกิจประกันภัยต่อด้านประกันชีวิต
มีมูลค่ารวมตามวิธีเกณฑ์ส่วนได้เสียจำนวน 208 ล้านบาท และบริษัทร่วมอีก 2
แห่งที่ทำธุรกิจบริการที่เกี่ยวเนื่องกับการประกันภัยจำนวน 21 ล้านบาท
โดยสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 7 ของยอดสินทรัพย์รวม ทั้งนี้
ในอนาคต บริษัทฯ
ยังมีนโยบายที่จะขยายการลงทุนในธุรกิจบริการที่เกี่ยวเนื่องกับการประกันภัยประเภทใหม่ ๆ มากขึ้น

การควบคุมดูแลบริษัทย่อยคือบริษัทไทยรีประกันชีวิต จำกัด ที่บริษัทฯ ถือหุ้นอยู่ร้อยละ 100
นั้นจะใช้กรรมการร่วมกันเพื่อให้การดำเนินธุรกิจเป็นไปในแนวทางเดียวกัน ส่วนของบริษัทร่วมนั้น
บริษัทฯ จะพิจารณาเป็นกรณีๆ ไปร่วมกับผู้ร่วมทุนในการส่งตัวแทนซึ่งรวมถึงจำนวนตัวแทนของบริษัทฯ
เพื่อร่วมในการดำเนินการบริหารงานเพื่อให้เกิดประโยชน์สูงสุดโดยรวม

ส่วนทรัพย์สินอื่นที่สำคัญ เช่นลูกหนี้การค้า
นโยบายการบริหารหนี้จะยึดหลักข้อตกลงทางการค้าที่มีไว้เป็นสำคัญ
ความเสี่ยงของหนี้เสียอันเกิดจากเบี้ยประกันภัยต่อค้างรับไม่มีสาระสำคัญ เนื่องจากลูกหนี้ของบริษัทฯ
และบริษัทย่อยเกือบทั้งหมดเป็นบริษัทประกันภัยในประเทศที่อยู่ภายใต้การกำกับดูแลอย่างใกล้ชิดจากกรมการประกันภัยอยู่แล้ว
และบริษัทฯ
มีนโยบายตั้งค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเงินจากลูกหนี้ไม่ได้
โดยพิจารณาจากประสบการณ์ในการเก็บหนี้ในอดีต และตามสถานะปัจจุบันของลูกหนี้คงค้าง